《奉和御制上巳日赐宴二首 其二》
宋代·余深

纪元新历布，修禊暮春初。恺乐传恩斝，荣光动拜裾。

宸章争日丽，圣泽与阳舒。欲识天临远，殊方属象胥。

作者简介：（?—1132）福州罗源人，字原中，一作源中。神宗元丰五年进士。累官御史中丞兼侍读。谄附蔡京，结为死党，京奸谋诡计多得其助。官至门下侍郎，累进加少傅，封卫国公。出为镇江军节度使、知福州。京失势，累被弹劾，高宗建炎中贬临江军居住。